b'\n_START_ARTICLE_\nKorintska o\xc5\xbeina\n_START_PARAGRAPH_\nKorintska o\xc5\xbeina je ozek pas zemlji\xc5\xa1\xc4\x8da, ki povezuje polotok Peloponez s preostalo celinsko Gr\xc4\x8dijo v bli\xc5\xbeini mesta Korint. Beseda o\xc5\xbeina izhaja iz starogr\xc5\xa1ke besede za vrat in se nana\xc5\xa1a na ozkost zemlji\xc5\xa1\xc4\x8da.  O\xc5\xbeina je bila znana v starem svetu kot mejnik, ki lo\xc4\x8duje Peloponez od celinske Gr\xc4\x8dije. V prvem stoletju n. \xc5\xa1t. je geograf Strabon  pisal o stebru ob Korintski o\xc5\xbeini, na katerem sta bila dva napisa. En napis je bil obrnjen proti vzhodu, to je proti Megari v Atiki: Tukaj ni Peloponez, ampak Jonija (\xcf\x84\xce\xac\xce\xb4 \xce\xbf\xe1\xbd\x90\xcf\x87\xe1\xbd\xb6 \xce\xa0\xce\xb5\xce\xbb\xce\xbf\xcf\x80\xcf\x8c\xce\xbd\xce\xbd\xce\xb7\xcf\x83\xce\xbf\xcf\x82, \xe1\xbc\x80\xce\xbb\xce\xbb \xe1\xbc\xb8\xcf\x89\xce\xbd\xce\xaf\xce\xb1) in eden proti zahodu, to je proti Peloponezu: Tukaj je Peloponez, ne Jonija (\xcf\x84\xce\xac\xce\xb4 \xe1\xbc\x90\xcf\x83\xcf\x84\xe1\xbd\xb6 \xce\xa0\xce\xb5\xce\xbb\xce\xbf\xcf\x80\xcf\x8c\xce\xbd\xce\xbd\xce\xb7\xcf\x83\xce\xbf\xcf\x82, \xce\xbf\xe1\xbd\x90\xce\xba \xe1\xbc\xb8\xcf\x89\xce\xbd\xce\xaf\xce\xb1); Plutarh je pripisal, da je stelo postavil zaslu\xc5\xbeen ati\xc5\xa1ki junak Tezej na svoji poti do Aten. _NEWLINE_Na zahodu o\xc5\xbeine je Korintski zaliv, na vzhodu pa Saronski zaliv. Od leta 1893 je Korintski prekop o\xc5\xbeina, \xc5\xa1iroka le 6,3 km, tako da Peloponez u\xc4\x8dinkuje kot otok. Danes o\xc5\xbeino povezujejo: dva cestna mostova, dva \xc5\xbeelezni\xc5\xa1ka mostova in dva potopna mostova. Na zahodnem koncu prekopa stoji tudi voja\xc5\xa1ki zasilni most.\n_START_SECTION_\nPrizadevanja za ohranitev\n_START_PARAGRAPH_\nV bli\xc5\xbeini prekopa te\xc4\x8de starodavna kamnita vozna pot diolkos, ki se je uporabljala za vle\xc4\x8denje ladij po kopnem. Grki je ne ohranjajo, zato gr\xc5\xa1ki aktivisti pozivajo k ve\xc4\x8djemu prizadevanju gr\xc5\xa1ke vlade, da bi za\xc5\xa1\xc4\x8ditila to arheolo\xc5\xa1ko najdi\xc5\xa1\xc4\x8de.'